ขอสอบถามหน่อยค่ะ เนื่องจากว่าหนูได้ฝังยาคุมหลังคลอดบุตรมา2ปี1เดือน ตลอดระยะเวลาที่หนูฝังยาคุม ประจำเดือนหนูมาตลอดเลยค่ะ เดือนนึ่งมาครึ่งเดือนบ้าง บางเดือนก็มาเต็มทั้งเดือนเลยค่ะ ละก็คือมาต่อวันหนุเปลี่ยนผ้าอนามัยต่อวัน 2-3แผ่นเลย และตอนนี้หนูอายุเพียง 19ปีเท่านั้น ผลข้างเคียงของมันที่เกิดต่อตัวหนู เวลาประจำเดือนมารู้สึกปวดหัวไม่สบายบ่อยมาก ปวดท้องมาก แล้วกินเท่าไหร่ไม่อ้วน น้ำหนักตัวไม่เพิ่มเลย แถมบางครั้งรู้สึกอยากอาเจียนตลอดเลยค่ะข้อดีของการฝังยาคุม ไม่ท้องก็จริง แต่ประจำเดือนมาตลอด ไม่ไหวค่ะ แบบนี้มีวิธีแก้ให้หนูยังไงคะ ขอแจ้งก่อนนะคะ ของที่หนูฝัง เป็น5ปี 2เข็มนะคะ
สวัสดีค่ะงานการใช้ยาคุมแบบฝังแบบ 5 ปีนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%แต่อย่างไรก็ตาม ยาคุมชนิดนี้แม้ประสิทธิภาพดีมาก สะดวกในการใช้งาน กล่าวคือฝังครั้งเดียวก็อยู่ได้ 5 ปี แต่ก็มีผลข้างเคียงเช่น ประจำเดือนมาไม่สม่ำเสมอ มีเลือดออกผิดปกติทางช่องคลอด น้ำหนักเปลี่ยนแปลงในบางราย คลื่นไส้ อาเจียนโดยเลือดที่ออกจากผลข้างเคียงยา ไม่ควรออกมาก หรือออกติดต่อกันเกิน 7 วันไม่มีหยุด หากเป็นเช่นนั้นควรต้องไปพบแพทย์เพื่อตรวจหาสาเหตุอื่นๆที่ทำให้เลือดออกผิดปกติเช่นความผิดปกติของมดลูกหรือรังไข่ร่วมด้วยว่ามีหรือไม่ ในเบื้องต้นถ้ายังมีเลือดออกผิดปกติควรงดการมีเพศสัมพันธ์ ไม่ซื้อยาปรับฮอร์โมนใดๆมาใช้เองถ้าเป็นเลือดออกจากผลข้างเคียงยาจริง ไม่มีสาเหตุอื่นๆ แต่ไม่ชอบผลข้างเคียงนี้มากๆ สามารถคุยกับแพทย์ที่ดูแลเพื่อเปลี่ยนวิธีการคุมกำเนิด เช่นการใช้ยาคุมแบบแผงรายเดือน ที่เรื่องเลือดออกผิดปกติจะพบได้น้อยกว่า